Mihanî Licokic
Mihanî Licokic dewa Licoke ya Licê de ameyo dinya. Badê cûntaya leşkerî ya êlula 1980 zilmê tirkan ver şîyo welatanê Ewropa. Nika Swêd de maneno. 

Mihanî Licokic zafane bi arêdayîşê folklorî û şaîriya xo yeno şinasnayîş. Şîîranê xo bi kirdkî nuseno. 

Ey Mewlûdê Kirdkî yê Seydayî Xasî alfabeya erebkî ra transkirîbeyê alfabeya latînkî kerdo. Qapaxa peyêne ya çapa latînkiyê 
Mewlûdê Kirdkî de yew şîîra ke ey Seydayê Xasî ser o nuşta weşanîyaya.

Eserê ey ke weşanîyayê nê yê 
Seydayê Xasî, Mewlûdê Kirdkî, Transkrîbekerdiş: Mihanî Licokic, Weşanxaneyê Firatî, Îstanbul, 1994
Sanikan û Deyîranê Licê ra, Weşanxaneyê Vateyî, Îstanbul, 2007

Mewlûdê Kirdkî ra 

Se selam û hem sipas to Xasî rê

To miletperwer û kurdê nasî rê

Pênusa to hindî xizmet qey milet

Pê aye bê kirdî zî bibê dewlet

Xêrnexwazan nay ro sênc û kelemî

Sebê neftî, sebê don û mehdenî

No dîno pak kewto destê nepakan

Kewto destê sexte û ummethelakan

Dîno nazik şanayo verê lingan

Mishef wedarto bi zorê tifingan

Ti qelay edlî yê, ez zana ey Rebî

Ez di bextê to û Îbrahîm nebî

Serpêhatem nêamey serey arminî

Nê cihûd, nê çermesûran, ez benî

Nê yê samê mîyanê vewra zey pemî

Nê keşikê Afrîka de zey tenî

Cûn bibo bêedlî ra dinya genî

Kes bi halê ma çinîk o, ma tenî

Nê camî, nê dêrey ma kerdî sitar

Şerq û xerb, dinya bêveng bî hey hewar

Pîl û qic pêru kenê gulebaran

Birnenê kurdan fenê berx û beran

Bi hezaran dewî sotî cêr û cor

Ge arminî ge zî kurdî dor bi dor

La û çemî sûr kerdê rengê hennî

No kar Hîtlerî zî nêkerdo ez benî

Nêkena xo vîrî ra sêpêkê Amedî

Nê Qasimlo nê Qadî Muhemedî

Nê Dêrsim û nê Helebçe nê Pîran

Nê mehabad nê Geliyê Zîlan

Nê Elîşêr û nê zî Rizayo Seyîd

Nê serok Barzanî nê zî Şêx Seîd

Nê serdarê min Elçîyo namedar

Şemsedîn û Extî zî şîy hey hawar

Nê Eşê Xincis ra Şêro porxelek

Çep gêrena tim mi rê çerxê felek

Ehlê însanî çiqa estê temam

Ka bivînê ro kurdan yewmil qîyam

Çimeyi 

Helbestvanên kurd